Nyeste Skilderie af Kiøbenhavn, 1825-12-03
Enkelte Optegnelser til Kong Christian 6tes Regjeringstids Historie. (Meest efter den Tids Aviser.) 1742. April. "Den Commission, der i October Maaned (1741) blev anordnet, for at eftersee Tilstanden af Flaaden med Tilbehør, er nu førend Hs. Kgl. Majestæts Afreise bragt til Ende. Da samme, efterat have efterseet og besigtiget alting paa det nøieste, har befundet alle Hans Majestæts Orlogskibe og Fregatter i saa ypperlig Stand, og saa overflødig forsynet med al erforderlig Tilbehør, at den paa første Ordre kan qviperes og gaae i Søen; da og tilligemed Anledning af denne Commission er fremlagt og bevist, hvor meget considerabel en Summa ved Hs. Exc. Hr. Geheimeconferentsraad og Jntendant de Marine Greve af Danneskjold=Samsøes, Administration er bleven profiteret for Hs. Kgl. Maj., hvorfore høistbemeldte Hs. Kgl. Maj., for at give et aabenbare Kiendetegn af Hans Hyldest og Naade imod Greven for den af Ham førte Direction, men især for at overbevise alVerden, hvor ugrundet og usandfærdig de om Flaaden er at være i Stand, udspredte Rygter, har været, haver udi den Ordre, hvorved denne Commission hæves nu, da Flaaden, tvertimod det udspredte Spargement, er befunden i Flor og ønskelig Stand, alvorligen anbefalet alle Hans Undersaatter, Høje og Lave, sær de af SøeEtaten, at entholde sig fra alle saadanne for Hans Flaades Renomee skadelige og aldeles ugrundede Rygter at udsprede, under Cassation, naar de den ei beviisliggjøre, og at ansees uværdige til Kongens Tjeneste, saa og paa Grevens Livstid, som et Kiendetegn paa Hans Naade og Velbehag med hans udviste tro Tjeneste, tillagt bemeldte Hs. Excell. Hr. Greven for hans Livstid 7000 Rdlr. aarlig (som 1 pCt. af det der i hans Administration for Hs. Maj. er profiteret) og hans Grevinde efter hans Død 4000 Rdlr. aarlig; iligemaade har Hs. Maj. tillagt Viceadmiral Suhm, som Chef af Holmen, Characteer af Admiral og 1000 Rdlr. aarlig Augmentation, og Takkelmester Capitain Schumacher, 400 Rdlr. Denne saa naaderige Belønning og Kgl. Generositet og Retfærdighed, beteed paa saa naadig og en Maade, hvis Lige i Historien neppe skal findes, har forvoldt en almindelig Glæde for alle tro Tienere og Undersaatter over saa naadig en Monark i saa distinqveret en Maade udviste Retfærdighed og genereuse Belønning mod den, der tjener Ham med Flid, Jver og Nidkierhed. 1744. Den 27de Marts blev her i Warsenhusets Kirke af Capellanen Hr. Qvist døbt en Jødepige, tilforn kaldet Bente, nu Sophia Christiana. Hendes Faddere vare: Hs. Excell. Hr. Geheimeconferentsraad v. Holstein, Hr. Hofpr. Bluhme, Hr. Justisraad Falsen, Hr. Dr. Wøldike, Hr. Prof. Pontoppidan, item Frue Conferentsraadinde Brandt og Frue Leth. Først blev efter Prædiken holdt en Tale, over de Ord: at een af Stridsmændene aabnede hans Side med et Spyd, og der udgik strax Blod og Vand. Siden blev hun offentlig examineret, og derpaa døbt. 1744. Tirsdagen d. 28de April behagede det Hs. Kgl. Høihed, vores naadigste Kronprinds, at fornøje sig med et meget brillant og prægtigt Carrousel og Ridderspil, som var deelt i 2de Qvadriller, af hvilke Han Selv i egen høie Person anførte den første, og Hans Høifyrstelige Durchlauchtighed, Marggreven af Culmbach og Statholder, den 2den og sidste Optoget dertil skeete om Eftermiddagen henved 3 Slet, i skjønneste Orden, fra Deres Kongel. Høiheders Palais, Charlottenborg, hvorfra Hs. Kgl. Høihed Kronprindsen med sin Qvadrille tog Touren paa høire Haand omkring Kredsen, over Kongens Nyetorv, Østergaden, Amagertorv, Høibroe- og Stræde, over Slotspladsen, gjennem Alleeporten ind i Ridehuset paa det Kongel. Residentsslot Christiansborg; da derimod Hs. Durchlauchtighed, Marggreven med sin Qvadrille drog paa venstre Haand fra Slottet Charlottenborg omkring Kredsen, ned om Canalen, forbi Holmens Kirke, over Holmensbroe og Slotspladsen ind i bemeldte Ridehuset ved det Kgl. Residentsslot. Hvor da Ridderspillet gik for sig med adskillige veløvede Exercicer, og vedvarede under idelig Musik og en stor Deel Tilskuere, indtil om Aftenen mellem 6 og 7, da begge Qvadrillerne ligeledes gjorde ovenmeldte Retour til Slottet Charlottenborg, hvor de samtlige Herrer og Carrouselets Cavalierer havde den Naade, at spise til Aften ved Deres Kongelige Høiheders Taffel. Ved Optoget brugtes følgende Orden: Første Qvadrille. Vagten, bestaaende af en Overofficeer, en Vagtmester og 24 Mand af den Kgl. Livgarde til Hest. Hoffoureren, tre Kongelige Trompetere i eet Geled, Paukerne allene, atter tre Kgl. Trompetere, den Kgl. Overberider Wendorf paa en Skolehest; derefter fulgte 6 Hs. Kgl. Høiheds Haandheste, som bleve førte efter hinanden af Staldkarle, Efter disse Riddernes af den første Qvadrilles Haandheste, som ligeledes førtes af Staldkarle, Kronprindsens Løbere, Laquier og Pager med Landser, Javelliner og Skildter. Siden kom: 1) Hans Kongel Høihed som Chef og Anfører; derefter parviis 2) Hs. Durchl. Prindsen af Würtemberg Oels, 3 og 4) Geheime conf. Raaderne Baron v. Gersdorff, og v. Holstein; 5) Kammerherre og Cammandeurcapit. Greve af Danneskjold-Laurvig; 6) Overhofmester v. Plessen; 7) Overkammerjunker v. d. Lübe; 8) Marchal v. Moltke; 4) Hovmester v. Qvalen. For hvert Par gik 3 Lakeier med Lantser, Javelliner og Skildter. Derefter fulgte atter en Over officeer med en Vagtmester og 24 Mand af Garden til Hest, som sluttede Troppen. Anden Qvadrille. Trainet og Ordenen herved var ligesom ved den første, undtagen at istedenfor Overberideren reed en Berider. De deri værende Cavallerer, som rede Par og Par, vare følgende. 1) Hans Høifyrstelige Durchlauchtighed, Marggreven af Culmbach, Statholder, som Chef og Anfører; 26) Kammerherrerne, Oberstlieut. Greve af Danneskjold-Laurvig, Hofjægermester v. Gram, Greve af Knuth, Staldmester v. Bülow, Greve af Rantzau til Rasdorff. 7–8) Kammerjunkerne Baron Teuffel v. Pirchensee, og Baron v. Wense. 9) Major v. Schulenborg. Ved Siden af begge Qvadriller rede Husarer, for at holde det overalt tiltrængende Folk til Side. (Fortsættes.)